
KĖDAINIŲ RAJONO SAVIVALDYBĖS TARYBA

SPRENDIMAS
DĖL PATALPŲ PERDAVIMO VŠĮ ALTERNATYVIOJO UGDYMO CENTRUI
	
2021 m. balandžio 30 d. Nr. TS-110
Kėdainiai

 	Vadovaudamasi Lietuvos Respublikos vietos savivaldos įstatymo 6 straipsnio           3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei VšĮ Alternatyviojo ugdymo centro 2021 m. kovo 30 d. raštą Nr. S-61 „Dėl patalpų panaudos“, Kėdainių rajono savivaldybės taryba n u s p r e n d ž i a: 
1. Perduoti VšĮ Alternatyviojo ugdymo centrui (kodas 304771594) 10 metų panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausančias 99,16 kv. m bendro ploto patalpas (indeksai 2-17, 2-30, 2-31), pastate (su priklausiniais), plane pažymėtame 1C2b, unikalus numeris 5397-9002-7018, esančiame Kėdainių m., Skongalio g. 23A, veiklos tikslui – teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu.
2. Įgalioti Kėdainių rajono savivaldybės administracijos Kėdainių miesto seniūną pasirašyti 1 punkte nurodytų patalpų panaudos sutartį ir perdavimo–priėmimo aktą.
                  Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

